

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: [dome@priekulunovads.lv](mailto:dome@priekulunovads.lv)

**Lēmums**

Priekuļu novada Priekuļu pagastā

2020.gada 28.decembrī Nr.529

(protokols Nr.20, 12.p.)

**Par jaunizveidojamā Cēsu novada attīstības programmas 2021. – 2027.gadam izstrādes uzsākšanu**

Priekuļu novada pašvaldības dome izskata jautājumu par jaunizveidojamā Cēsu novada

attīstības programmas 2021. – 2027.gadam izstrādes uzsākšanu.

Izvērtējot pašvaldības rīcībā esošo informāciju un pamatojoties uz Administratīvo teritoriju un apdzīvoto vietu likumu, likuma „Par pašvaldībām” 14.panta otrās daļas 1.punktu un 21.panta pirmās daļas 3.punktu, Attīstības plānošanas sistēmas likuma 6.panta ceturto daļu un 10.pantu, Teritorijas attīstības plānošanas likuma 12.panta pirmo un trešo daļu, 22.pantu, Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 66.punktu, Priekuļu novada domes Tautsaimniecības komitejas 2020.gada 17.decembra (protokols Nr.12) lēmumu, elektroniski balsojot tiešsaistē, PAR –12 (Elīna Stapulone, Aivars Tīdemanis, Normunds Kažoks, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Kopīgi ar jaunizveidojamā Cēsu novadā ietilpstošajām pašvaldībām (Amatas, Cēsu, Jaunpiebalgas, Līgatnes, Pārgaujas un Vecpiebalgas novadi) uzsākt jaunizveidojamā Cēsu novada Attīstības programmas 2021.-2027.gadam (turpmāk– programma) izstrādi.
2. Noteikt Priekuļu novada pašvaldības Attīstības nodaļas vadītāju Vinetu Lapseli par programmas izstrādi atbildīgo personu no Priekuļu novada pašvaldības.
3. Apstiprināt programmas izstrādes darba uzdevumu un izstrādes termiņus saskaņā ar šī lēmuma pielikumu.
4. Sadarbībā ar jaunizveidojamā Cēsu novadā ietilpstošajām pašvaldībām (Amatas, Cēsu, Jaunpiebalgas, Līgatnes, Pārgaujas un Vecpiebalgas novadu) piedalīties programmas izstrādes vadības un darba grupā.
5. Piekrist, ka Cēsu novada pašvaldības Attīstības un būvniecības pārvalde organizē jaunizveidojamā Cēsu novada programmas projekta izstrādi sadarbībā ar jaunizveidojamā Cēsu novadā ietilpstošajām pašvaldībām (Amatas, Cēsu, Jaunpiebalgas, Līgatnes, Pārgaujas, Priekuļu un Vecpiebalgas novadu).
6. Piekrist, ka Cēsu novada pašvaldības Attīstības un būvniecības pārvalde lēmumu par programmas izstrādi nosūta Vidzemes plānošanas reģionam un piecu darba dienu laikā ievieto Teritorijas attīstības plānošanas informācijas sistēmā (TAPIS).
7. Paziņojumu par programmas izstrādes uzsākšanu publicēt pašvaldības tīmekļvietnē [www.priekuli.lv](http://www.priekuli.lv) un pašvaldības informatīvajā izdevumā “PRIEKUĻU NOVADA VĒSTIS”.
8. Atbildīgā par lēmuma izpildi Attīstības nodaļas vadītāja Vineta Lapsele;
9. Kontroli par lēmuma izpildi veic Izpilddirektors Fjodors Puņeiko.

Domes priekšsēdētāja (paraksts) Elīna Stapulone

Pielikums

Priekuļu novada domes

lēmumam Nr.529



LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: [dome@priekulunovads.lv](mailto:dome@priekulunovads.lv)

**DARBA UZDEVUMS**

**jaunizveidojamā Cēsu novada Attīstības programmas 2021.-2027.gadam izstrādei**

1. Kopīgi sadarbojoties ar jaunizveidojamā Cēsu novadā ietilpstošajām pašvaldībām (Amatas, Jaunpiebalgas, Līgatnes, Pārgaujas, Priekuļu un Vecpiebalgas novadu) izstrādāt jaunizveidojamā Cēsu novada pašvaldības Attīstības programmu 2021.-2027.gadam (turpmāk- programma), nosakot rīcību kopumu pašvaldības ilgtermiņa prioritāšu īstenošanai.

2. Programmas izstrādes pamatojums:

2.1. likuma “Par pašvaldībām” 14. panta otrās daļas 1.punkts;

2.2. Administratīvo teritoriju un apdzīvoto vietu likuma Pārejas noteikumu 9. punkts;

2.3. Attīstības plānošanas sistēmas likuma 6. panta ceturtā daļa un 10. pants;

2.4. Teritorijas attīstības plānošanas likuma 5. panta pirmās daļas 3. punkts, 12. panta pirmā daļa un 22. pants;

2.5. Ministru kabineta 2014.gada 14.oktobra noteikumi Nr. 628 “Noteikumi par pašvaldību teritorijas attīstības plānošanas dokumentiem”;

2.6. Ministru kabineta 2009. gada 25. augusta noteikumi Nr. 970 “Sabiedrības līdzdalības kārtība attīstības plānošanas procesā”.

3. Programmas izstrādi veikt saskaņā ar spēkā esošo normatīvo aktu prasībām un Vides aizsardzības un reģionālās attīstības izstrādātajiem “Metodiskiem ieteikumiem attīstības programmu izstrādei reģionālā un vietējā līmenī”.

4. Programmas izstrādes uzdevumi:

4.1.definēt novada attīstībai vidējā termiņa stratēģiskos uzstādījumus un rīcību kopumu, finanšu resursus un atbildīgos izpildītājus to īstenošanai;

4.2. izvērtēt un ņemt vērā Vidzemes plānošanas reģiona spēkā esošos teritorijas attīstības plānošanas dokumentus, Cēsu novada ilgtspējīgas attīstības stratēģiju 2030, Cēsu novada teritorijas plānojumu 2016. - 2026. gadam, jaunizveidojamā Cēsu novadā ietilpstošajo pašvaldību un to pašvaldību spēkā esošos teritorijas attīstības plānošanas dokumentus, ar kurām robežosies jaunizveidojamais Cēsu novads;

4.3. izstrādājot programmu, apzināt un ņemt vērā jau uzsāktos un ieplānotos infrastruktūras projektus;

4.4. nodrošināt sabiedrības pārstāvju līdzdalību Programmas izstrādē, veicot iedzīvotāju anketēšanu, iesaistot tos darba grupās un publiskajās apspriešanās, atbilstoši 2009. gada 25. augusta Ministru kabineta noteikumiem Nr. 970 „Sabiedrības līdzdalības kārtība attīstības plānošanas procesā”.

5. Programmā ietvertās tēmas:

5.1. sociālā aizsardzība;

5.2. iekļaujošā sabiedrība;

5.3. sabiedrība un kopienas;

5.4. kultūrvide un radošo industriju attīstība;

5.5. klimata krīze un zaļais kurss;

5.6. dabas vide un resursi;

5.7. uzņēmējdarbība un inovācijas;

5.8. sabiedrības veselība;

5.9. lauksaimniecība un lauku attīstība;

5.10. tūrisms;

5.11. satiksme un mobilitāte.

6. Programmas izstrādes process un izpildes termiņi:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  |  | **2020** | | | **2021** | | | | | | | | |
| **MĒNEŠI/ RĪCĪBA** | | **OKT.** | **NOV.** | **DEC.** | **JANV.** | **FEBR.** | **MARTS** | **APR.** | **MAIJS** | **JŪN.** | **JŪL.** | **AUG.** | **SEPT.** |
| 1. | **DOMES LĒMUMS PAR IAS un AP IZSTRĀDI** |  |  |  |  |  |  |  |  |  |  |  |  |
| 2. | **ESOŠĀS SITUĀCIJAS SĒJUMA IZSTRĀDES PROCESS** |  |  |  |  |  |  |  |  |  |  |  |  |
| 2.1. | Informācijas pieprasījums pašvaldībām sadaļai "Esošās situācijas analīze" - 1 mēnesis laika sagatavošanai |  |  |  |  |  |  |  |  |  |  |  |  |
| 2.2. | Sadaļas "Esošās situācijas analīze" teksta sagatavošana un kopsavilkums |  |  |  |  |  |  |  |  |  |  |  |  |
| 3. | **DARBA GRUPU SANĀKSMES UN IZSTRĀDES PROCESS** |  |  |  |  |  |  |  |  |  |  |  |  |
| 3.1. | Darbs ar attīstības programmas teksta sadaļu, rīcību un investīciju plānu |  |  |  |  |  |  |  |  |  |  |  |  |
| 3.2. | Ekspertu piesaiste |  |  |  |  |  |  |  |  |  |  |  |  |
| 3.3. | Tematiskās darba grupas - pašvaldību pārstāvji, eksperti, sabiedrība |  |  |  |  |  |  |  |  |  |  |  |  |
| 3.4. | Izstrādāt uzraudzības kārtību un sistēmu |  |  |  |  |  |  |  |  |  |  |  |  |
| 3.5. | Vadības grupas sanāksmes |  |  |  |  |  |  |  |  |  |  |  |  |
| 3.6. | Priekšlikumu iestrādāšana un redakcijas sagatavošana |  |  |  |  |  |  |  |  |  |  |  |  |
| 3.7. | Redakcijas prezentēšana komisijā, komitejās, domē un atkārtota priekšlikumu iestrādāšana |  |  |  |  |  |  |  |  |  |  |  |  |
| 4. | **AP un IAS 1. redakcijas sagatavošana publiskajai apspriešanai + komisijas, komitejas, dome - domes lēmums par redakcijas nodošanu apsriešanai** |  |  |  |  |  |  |  |  |  |  |  |  |
| 5. | **PUBLISKĀ APSPRIEŠANA** |  |  |  |  |  |  |  |  |  |  |  |  |
| 5.1. | Publiskā apspriešanas sanāksmes katrā novada/pagastā |  |  |  |  |  |  |  |  |  |  |  |  |
| 5.2. | Skaņošana ar Vidzemes plānošanas reģionu |  |  |  |  |  |  |  |  |  |  |  |  |
| 5.3. | Publiskā apspriešanas pārskata sagatavošana |  |  |  |  |  |  |  |  |  |  |  |  |
| 5.4. | Ja nepieciešams - atkārtota priekšlikumu iestrādāšana un atkārtota virzīšana uz domi uz apriešanu - vismaz 3 nedēļas |  |  |  |  |  |  |  |  |  |  |  |  |
| 6. | **DOMES LĒMUMS PAR IAS un ATTĪSTĪBAS PROGRAMMAS APSTIRPINĀŠANU** |  |  |  |  |  |  |  |  |  |  |  |  |

Domes priekšsēdētāja (paraksts) Elīna Stapulone